《白水晁居士名家驹也脱俗嗜饮所居有断崖夕翠轩留偈而化赋此寄悼》
元代·周权

晁子摩尼珠，照彻白水源。不啜赵州茶，不面达磨禅。

山饼泼乳酒，潇洒夕翠轩。飘然忽谢去，遗偈如涛翻。

逝鸿无留影，落叶返故根。寂照本非灭，今灭昔岂存。

苍苍断崖阴，寒栘自清妍。

作者简介：处州人，字衡之，号此山。磊落负隽才。工诗。游京师，袁桷深重之，荐为馆职，弗就。益肆力于词章。有《此山集》。